Ziemeļu reģions (Kamerūna)

Ziemeļu reģions (, ) ir viens no desmit Kamerūnas reģioniem, atrodas valsts ziemeļu daļā. Robežojas ar Galējo Ziemeļu reģionu ziemeļos, ar Adamavas reģionu dienvidos, ar Nigēriju rietumos, ar Čadu austrumos un ar Centrālāfrikas Republiku dienvidaustrumos. Reģiona kopējā platība ir 65 576 km2 un tas ir trešais lielākais Kamerūnas reģions pēc platības. 2005. gadā Ziemeļu reģionā dzīvoja 1 687 959 iedzīvotāji un tas bija sestais lielākais Kamerūnas reģions pēc iedzīvotāju skaita. Reģiona administratīvais centrs un lielākā pilsēta ir Garva.

Reģionu klāj savanna. Cilvēku darbības rezultātā reģiona floras daudzveidība ir ievērojami samazinājusies un vairākas augu sugas ir sastopamas tikai upju ielejās, kā arī daudzas dzīvnieku un augu sugas mūsdienās ir izdzīvojušas tikai Ziemeļu reģionā izveidotajos nacionālajos parkos — Faro nacionālajā parkā, Benues nacionālajā parkā un Bubandžidas nacionālajā parkā.

 Ārējās saites 

Kategorija:Kamerūnas reģioni